Паядынак (ток-шоў)

«***Паядынак***» () — расейскае грамадзка-палітычнае ток-шоў. Выходзіць па чацьвяргах увечары. Першы выпуск перадачы на тэлеканале «Расея-1» адбыўся 2 верасьня 2010 году. Вядоўца — Уладзімер Салаўёў. Праграма выходзіць у прамым этэры на Далёкім Усходзе Расеі (Дубль-1), а для іншых рэгіёнаў Расеі й замежных краінаў праграма трансьлюецца ў запісы. Працягласьць аднаго выпуску (за выключэньнем рэклямных блёкаў) складае ад 65 да 95 хвілінаў.

Раней яна выходзіла па пятніцах на былым канале ТВС пад гэтай жа назваю з 7 чэрвеня 2002 па 21 чэрвеня 2003 году, але потым зачынілася разам з тэлеканалам, а затым з 4 верасьня 2003 па 23 красавіка 2009 году выходзіла на НТБ, але ўжо пад назваю «Да бар’еру!».

У перадпачатку выбараў у Дзяржаўную Думу РФ з 4 лістапада па 4 сьнежня 2011 году (фактычна — да 19 студзеня 2012 году) й у перадпачатку выбараў прэзыдэнта РФ з 4 лютага па 3 сакавіка 2012 году паказ грамадзка-палітычных ток-шоў, у прыватнасьці «Паядынак» быў часова прыпынены.

## Правілы перадачы
У перадачы «Паядынак» сустракаюцца два вядомых чалавека (два бакі), якія прытрымліваюцца процілеглых поглядаў на якую-небудзь актуальную праблему. Дэбаты праходзяць у тры раўнда працягласьцю ў 10-15 хвілін кожны.

* У першым раўндзе бакі могуць задаваць пытаньні адзін аднаму й адказваюць на іх.
* У другім раўндзе да гутаркі далучаюцца экспэрты («сэкунданты»), якія задаюць пытаньні процілегламу боку (абодвум бакам).
* У трэцім раўндзе пытаньні бакам задае сам вядоўца.

Падчас спрэчак тэлегледачы могуць галасаваць за ўдзельнікаў пры дапамозе тэлефонных званкоў ды SMS-паведамленьняў.

Пераможцам у канцы праграмы прызнаецца той, хто атрымаў большую колькасьць галасоў тэлегледачоў.

## Сьпіс выпускаў

## Статыстыка
### Рэкорды праграмы
* Рэкордна максымальны лік гледачовых галасоў (135 474) было зафіксавана ў 48 выпуску ад 19 студзеня 2012 году за Генадзя Зюганава. У першым сэзоне — у 19 выпуску ад 10 лютага 2011 году за Сяргея Кургіняна (101 446). У другім за Уладзімера Жырыноўскага (47 выпуск і 123 655 галасоў)..
* Рэкордна мінімальнае (7713) — за Юлія Гусмана у 23 выпуску ад 10 сакавіка 2011 гады.
* Рэкорднае сумарнае галасаваньне (за абодвух) было ў першым пасьля выбараў 2011 выпуску (выпуск № 48) — усяго 265&nbsp;567 чалавек прынялі ўдзел у галасаваньні (у тым ліку 135 474 галасоў (51 %) — за Генадзя Зюганава й 130 093 (49 %) — за Міхаіла Прохарава).
* Рэкордную сумарную колькасьць разоў тэлепраграму наведаў Уладзімер Жырыноўскі (14 разоў).

#### Найвялікія галасы

: Нумар выпуску, вылучаны чырвоным колерам, абазначае госьця які прайграў у «Паядынку».

### Рэйтынг наведвальнасьці госьцяў
#### Наведалі больш за 3 разы

### Наведалі тройчы
* Мікіта Міхалкоў (3-0)
* Міхаіл Баршчэўскі (1-2)
* Міхаіл Прохараў (1-2)

#### Наведалі двойчы
* Аляксей Вэнэдыктаў (0-2)
* Марат Гельман (1-1)
* Юлій Гусман (0-2)
* Гемаль Джэмаль (1-1)
* Сяргей Кургінян (2-0)
* Аркадзь Мамантаў (2-0)
* Сяргей Міронаў (0-2)
* Зьміцер Рагозін (2-0)
* Гэнры Рэзьнік (1-1)
* Алег Мітваль (1-1)
* Віктар Ярафееў (2-0)

## Асабістыя сустрэчы
* Аляксандар Праханаў і Ірына Хакамада канкуравалі двойчы (9 чэрвеня 2011 г. і 23 верасьня 2011 г.), у абодвух выпадках перамога была за Праханавым.
* Уладзімер Жырыноўкі і Сяргей Мітрохін канкуравалі двойчы (2 верасьня 2010 г. і 6 кастрычніка 2011 г.), у першым выпадку перамога была за Мітрохіным, у другім за Жырыноўскім.
* Аляксандар Праханаў і Леанід Гозман сустракаліся двойчы і абодва разу Гозман трываў паразу, прычым у абедзьвюх сустрэчах адсоткавыя суадносіны былі аднолькавым (71% — Праханаў, 29% — Гозман).

## Дадатковыя зьвесткі
* Трохразовы ўдзельнік праграмы Мікіта Міхалкоў быў трацейскім судзьдзём у 16-м выпуску.
* 26 траўня 2011 у другім раўндзе перадачы (пасьля правакацыйнага пытаньня Дылі Енікеевай) Мікалай Аляксееў пакінуў студыю. Замест яго сканчаць другі раўнд выклікалася Яўгенія Ото, якую ў трэцім раўндзе зьмяніў Мікалай Хромаў.

## Глядзіце таксама
* Выбары 2011. Дэбаты
* Выбары 2012. Дэбаты

## Вонкавыя спасылкі
* Старонка праграмы на афіцыйным сайце тэлеканалу «Расея 1»
* Старонка перадачы на Інтэрнэт-партале Facebook
* Усе выпускі праграмы «Паядынак» на афіцыйным сайце тэлеканалу «Расея 1»
* Афіцыйны канал праграмы «Паядынак» на YouTube
* Першапачатковая праграма «Паядынак» на сайце тэлеканала ТВС у архіве Інтэрнэту

Катэгорыя:Расейскія тэлевізійныя праграмы
Катэгорыя:Тэлеперадачы ВГТРК
Катэгорыя:Ток-шоў
Катэгорыя:Дэбаты